Il·luminació de disseny, lampades de sostre, aplics i plafons led · ISMOBLE\nLàmpada amb pantalla natural\nLàmpada orientable amb led\nLàmpada suspesa amb fusta\nLàmpada de sostre amb cordó\nPlafó de sostre amb teixit\nLàmpada amb teixit\nLàmpada amb pantalla i base metàl·lica\nLàmpada aplic amb teixit elàstic\nLàmpada suspesa amb pantalla metall\nLàmpada suspesa amb bombeta vista\nLàmpada suspesa per menjador\nLàmpada suspesa amb marbre\nLàmpada pantalla metàl·lica\nLàmpades suspeses, de peu, aplics i sobre taula\nAmb led, baix consum i florescència\nTenim moltes opcions per il·luminar les sales d'estar, habitacions de dormitori, cuines i zones de pas, amb làmpades de disseny decoratives, focus, aplics de paret, suspeses, penjats o enpotrables.\nA Ismoble trobaràs làmpades amb moltes mides i diversos materials, alumini, ferro, teixit, corda, vidre i fusta que s'adapten a tots els espais i ofereixen la intensitat de llum que necessitem per a cada zona de la casa.\nEs fabriquen en diverses opcions i sistemes, les més utilitzades amb led, o bombeta de baix consum per estalviar energia sense perdre qualitat de llum, s'adapten a tots els espais, estils i estètica de les làmpades, aplics i plafons.\nÉs important escollir una il·luminació adequada i làmpada que dependrà de l'espai i característiques de l'habitació o sala d'estar, podem optar per làmpades puntuals suspeses per donar personalitat i acompanyar-ho amb llum indirecta per aconseguir una il·luminació general.\nPer a les sales d'estar disposem de diferents models més tradicionals amb pantalles de teixit o vidre i estructures més vistoses, totes ells amb varietat de colors i textures, o models més personals amb pantalles metàl·liques, de fusta o formes decoratives.\nEls models de làmpades més actuals són les de llum led, ofereixen moltes opcions i dissenys al ser un sistema que ocupa poc espai.


Programació desembre al Punt Jove d’Hostalets\nWritten by Anoia Jove 4 de desembre de 2017\nAquest mes de desembre el Punt Jove d’Hostalets ve carregat d’activitats. I totes són gratuïtes!!\nTaller de graffiti. Dissabte 2 de desembre\nKit de supervivència en festes. Dimarts 5 de desembre\nXerrada / taller: Com puc millorar el meu currículum? Dimarts 12 de desembre\nTarda de jocs de taula. Dijous 14 de desembre\nXerrada: Viatjar amb pocs diners? Quines oportunitats tinc? Dimarts 19 de desembre\nTaller de Sexualitat i afectivitat. Dijous 21 de desembre\nPer més informació i inscripció a les activitats podeu enviar un missatge de Whatsapp al 679.964.665.\nCurs: Com gestionar les emocions\nEl Centre de Recursos per l’Ocupació de Calaf (CRO) organitza el següent curs:\nCom gestionar les emocions (30 h) que tindrà lloc al Centre de Recursos per a l’Ocupació de Calaf.\nPresentació: 29 de desembre\nHorari: Dimarts i dimecres de 15:00 a 17:00 h.\nFormadora: Verònica Amezcua\nLes inscripcions es poden fer per telèfon: 93.869.82.49, via e-mail: calaf.ocupacio@calaf.cat o presencialment al centre.


Una ciutat és una població gran amb alta densitat de població, amb predomini del sector terciari i menys del 25% de la població treballant a l'agricultura. Per a la definició de ciutat es tenen en compte els criteris de població, densitat de població o estatut legal, tot i que aquests criteris poden variar entre països. L'urbanisme és la disciplina que s'ocupa del seu estudi, dins la geografia. La sociologia la considera un organisme viu o una xarxa de relacions humanes i serveis. La tendència demogràfica actual és el creixement progressiu de les ciutats i la reducció dels petits pobles.\nis prop-ca:settlementType of


Un correu d’una amiga (i companya de l’IES Ferran Casablancas de Sabadell) en què esmenta la Carme Chacón - Els Papers de Santa Maria de Nassiu\nVull compartir aquesta història amb vosaltres amb l’esperança que algú la sàpiga i la pugui explicar quan jo no hi sigui:\nA finals del 2003, vam escriure sengles manifestos en favor de les persones homosexuals: el primer, escrit pel meu marit, vindicava la necessitat d’una educació que estalviés d’una vegada la marginació a què estaven condemnats; el segon, escrit per mi, demanava -llavors molt agosaradament– el dret a casar-se, adoptar i, per tant, a formar una família “com a persones humanes que són, susceptibles, per tant, de donar i rebre estimació” (frase textual).\nEls manifestos van ser rebuts amb entusiasme, primer per l’AMPGIL (Associació de mares i pares de gais i lesbianes) i després per tots els moviments que fan al cas. Superada aquesta etapa, vam demanar firmes de persones conegudes, tant de l’àmbit científic com de l’artístic, o simplement mediàtiques: la resposta va ser, també boníssima. Van firmar escriptors, cantants, catedràtics… i fins i tot alguns eclesiàstics (aquí vull recordar amb especial afecte Dom Cassià Maria Just, abat emèrit de Montserrat, que ja no és amb nosaltres).\nA Catalunya hi manava Jordi Pujol; a Espanya, José M. Aznar. Vam desestimar aquest últim i vam anar directes cap al primer: li vam escriure personalment i, jo mateixa, em vaig entrevistar amb la consellera d’Educació i amb tots els seus directors generals, alhora que d’altres pares -era important fer l’acció des del món “hetero“- ho feien amb d’altres personalitats. La resposta personal del Jordi Pujol no va poder ser més lamentable; la tinc, per si algú vol veure-la, perquè ens la va adreçar al meu marit i a mi, en representació de tots els pares.\nAixò sí: immediatament després d’enviar els manifestos a tots els grups parlamentaris, vam rebre l’adhesió de tots els d’ICV -primer la personal de cadascun, i després la col·lectiva un cop van haver fet reunió- i la de molts del PSC (sento dir que ERC no va respondre res). Tres militants del PSC que eren al Parlament (Miquel Iceta, Assumpta Baig i no recordo l’altre), van aconseguir portar-nos-hi; la nostra presidenta, Esther Nolla, va llegir el Manifest, al Parlament; però com que la majoria conservadora es va imposar, no va passar absolutament res.\nLlavors va ser quan va entrar en escena una mare que s’acabava d’assabentar que la seva filla era lesbiana. Aquesta dona era veïna de la Carme Chacón, a qui trobava sovint per l’escala. La Carme Chacón -de qui he calculat que aleshores tenia 32 anys- la va veure afligida, li va preguntar què li passava, es va commoure en saber quants nois i noies passaven un calvari de marginació (em resisteixo a dir-ne “buylling” per raons èticolingüístiques)… Va saber que existia una associació de mares i pares, i va demanar els manifestos.\nL’endemà, J.L.R. Zapatero va telefonar; va dir que s’havia emocionat per tant dolor injust i ens va prometre que, si guanyava les eleccions, els nostres fills i filles es podrien casar i adoptar criatures i que, a més a més, gaudirien d’una llei contra l’homofòbia.\nVam pensar que, almenys, havia tingut bones paraules, però pocs mesos després, Zapatero guanyava les eleccions i, la segona decissió important que va prendre (la primera va ser acabar la presència espanyola a la guerra d’Irak), va ser, justament, la que ens havia promès. El dia en què es va aprovar la llei, ens va reservar una llotja al Congrés per a nosaltres. L’emoció va ser indescriptible, tot i que jo només vaig poder sentir-la en diferit, per ràdio, perquè estava presidint un tribunal d’oposicions (vaig dir-ho als opositors i tots van aplaudir perquè -permeteu-me que m’enorgulleixi- eren de Filosofia).\nCom que Carme Chacón ha mort, n’he volgut deixar constància. Diuen els castellans -i quan tenen raó, la tenen- que “de bien nacidos, es ser agradecidos“.\nP.D.: Moltes gràcies per fer-me’l arribar i poder fer-lo públic per a sempre (Àngel Canet)


Promeses en el noviciat del Cor de Maria de Cervera - Bisbat Solsona\nPromeses en el noviciat del Cor de Maria de Cervera\nA l’església de Sant Agustí, annexa al noviciat del Cor de Maria de Cervera, i en una celebració extraordinària, les novícies Noemí Buitrón Quintana i Flor Karina Rojas Chumbe van fer les seves primeres promeses en la seva vida religiosa.\nLa celebració, molt emotiva i carregada de tendresa, fou presidida pel bisbe de Solsona, Mons. Xavier Novell, acompanyat pel rector de Cervera, Mn. Xavier Romero, i altres capellans de Cervera i les rodalies.\nL’endemà, a l’església del Carme (Hospital) la germana Ynés Navarro Guizado de la mateixa congregació i habitual en la residència d’avis Mare Güell va fer les promeses definitives o vots perpetus.\nEn aquesta ocasió presidí la cerimònia Mn. Eduard Ribera, capellà del noviciat juntament amb el rector Mn. Xavier Romero i Mn. Miquel Venque.\nEn ambdues celebracions l’emotivitat i la joia ho van cobrir tot. De ben segur que aquestes vivències perduraran molt temps en el record.\nPublicat el dimecres 25-09-2019 dins de El Bisbe, Notícies


El Mullaâ€™t recapta mÃ©s de 1.700 euros a Sant Quirze\nUn total de 178 persones van fer el salt solidari per l'esclerosi mÃºltiple\nEl salt a lâ€™aigua mÃ©s solidari de tot Catalunya va recaptar diumenge a Sant Quirze un total de 1.750,3 euros. Aquests beneficis, que es destinaran Ãntegrament a la FundaciÃ³ Esclerosi MÃºltiple, es van recollir amb la venda de material i les entrades.\nConcretament, 1371 euros es corresponen a la venda de material; 328 a la venda dâ€™entrades i al donatiu dâ€™Inacua CEM Sant Quirze; i 51,3 euros a donatius.\nDurant tot el matÃ es van realitzar activitats a la piscina: sessiÃ³ de zumba, classe dâ€™â€�aquadanceâ€�, i a les 12 del migdia, el tradicional salt a lâ€™aigua, que va comptar amb la participaciÃ³ de 178 persones. A la tarda es va continuar venent material amb afany de recaptaciÃ³ solidÃ ria.\nLâ€™esclerosi mÃºltiple (EM) Ã©s una malaltia neurodegenerativa i crÃ²nica del sistema nerviÃ³s central, sovint generadora de discapacitat. Els sÃmptomes acostumen a presentar-se en brots, que poden deixar seqÃ¼eles i discapacitat. TambÃ© es poden presentar de manera progressiva.\nAcostuma a afectar persones dâ€™entre 20 i 40 anys. La supervivÃ¨ncia Ã©s dâ€™uns trenta anys, ja que menys del 10% de les persones afectades moren com a conseqÃ¼Ã¨ncia directa de lâ€™esclerosi mÃºltiple. Tot sovint aquesta supervivÃ¨ncia Ã©s amb discapacitat, sobretot en els casos mÃ©s greus.\nSegons les dades epidemiolÃ²giques, a Catalunya la prevalenÃ§a dâ€™aquesta malaltia se situa entre 40-60 persones per 100.000 habitants, encara que un estudi recent incrementa aquesta xifra fins a 91 persones per 100.000 habitants. Afecta prop del doble de dones que dâ€™homes.\nTrobareu mÃ©s informaciÃ³ en aquest enllaÃ§.


El fons de 16.000 milions per a les autonomies i el fons de rescat a empreses arriba al Congrés - À Punt\nEl fons de 16.000 milions per a les autonomies i el fons de rescat a empreses arriba al Congrés\nMontero considera que el fons compensa “sobradament” l’IVA pendent a les comunitats autònomes.\nImatge d'arxiu d'un ple del Congrés dels Diputats / Europa Press\nEl ple del Congrés vota aquest dimecres el decret llei aprovat el passat 16 de juny pel govern espanyol amb els criteris de repartiment del fons de 16.000 milions d’euros no reembossable entre les comunitats autònomes per a afrontar la crisi provocada per la pandèmia de Covid-19.\nDistribuït en quatre trams, l’últim d’ells serà de 5.000 milions d’euros, i aniran destinats a pal·liar els efectes de les autonomies per la caiguda d’ingressos. En aquest sentit, 4.200 milions d’aquest últim tram es distribuiran segons el pes de la recaptació de 2017, 2018 i 2019 amb ajust de la població.\nLa ministra d’Hisenda, María Jesús Montero, ha assenyalat que veu compensat l’IVA pendent a les comunitats amb el fons de 16.000 milions d’euros. Així, ho ha assenyalat durant la sessió de control al govern espanyol al Senat. “A aquest govern li importa molt el que ocorre en les comunitats autònomes”, ha insistit.\nEl decret afavoreix els criteris poblacionals, una de les demandes de la Generalitat. Segons va explicar el cap del Consell, Ximo Puig, el percentatge dels diners que es reparteixen d’acord amb criteris poblacionals passa del 34% al 50%, i això fa que la valenciana siga la segona comunitat més beneficiada pel nou model de repartiment.\nFons per a les empreses estratègiques i pla Renove\nA més, la cambra baixa vota també el decret llei aprovat pel govern espanyol el passat 3 de juliol amb un paquet de mesures dirigides a afrontar la crisi provocada per la pandèmia del Covid-19, entre aquestes hi ha una nova línia d’avals públics de fins a 40.000 milions d’euros per a impulsar la inversió empresarial i la creació d’un fons de rescat de 10.000 milions d’euros per a empreses estratègiques.\nD’altra banda, el decret llei també inclou el nou pla Renove 2020, que té un pressupost de 250 milions d’euros i ofereix ajudes entre 300 i 4.000 euros per a l’adquisició d’un vehicle a canvi de reduir a ferralla un d’antic, d’acord al criteri de neutralitat tecnològica. D’aquesta manera, hi haurà ajudes també per a models de combustió (dièsel i de gasolina).\nAl costat de les anteriors mesures, el decret llei inclou mesures de suport al sector turístic, per al qual disposa un sistema de finançament de projectes per a la digitalització i la innovació del sector turístic amb una dotació pressupostària de 216 milions d’euros per a l’exercici 2020 i la concessió d’un màxim de 1.100 préstecs per a cada exercici pressupostari, prenent com a base un préstec mitjà de 200.000 euros.


Educació intercultural – Escola Meritxell\nAquest estiu celebrem 10 anys de la inauguració de CIC Escola d’Idiomes-Mataró a l’Escola Meritxell a la nostra escola. Tot això és gràcies a les famílies que ens donen la seva confiança.\n100% d’aprovats al FCE\nUn any més, tots els alumnes que s’han preparat a CIC Escola d’Idiomes Mataró per superar el FCE han assolit el seu objectiu. També han estat un èxit els resultats obtinguts al CAE. Des d’aquí us fem partícips de la …


Com vendre una nau industrial - Gènion Immobles\nCom vendre una nau industrial...\nPublicado por Gènion el 2 Març, 2021\nLa situació de dinamisme i progressiu creixement de la demanda en el sector immobiliari industrial, s’ha mantingut a l’alça al llarg d’aquests darrers anys. Ara, l’actual context de crisi sanitària n’ha moderat l’expansió sense aturar-la del tot, i ja s’albira una important recuperació així que la situació es normalitzi mínimament. En aquest context canviant, és clau disposar d’un assessorament professional de qualitat per saber com vendre una nau industrial, i optimitzar al màxim el rendiment de l’operació.\nLa situació actual del sector immobiliari industrial, està marcada per una escassa disponibilitat de sòl a les zones metropolitanes i pel protagonisme i auge de les naus d’obra nova. A la rodalia de Girona l’ocupació dels polígons és alta, i la disponibilitat de naus modernes i que estiguin al dia més aviat baixa. Al llarg d’aquests darrers anys s’han fet promocions de naus destinades a la venda, orientades en bona part al sector logístic i no tant al sector industrial; aquestes promocions han fomentat la implementació d’aquests espais en polígons de baixa ocupació, en àrees menys poblades de les comarques de Girona. En aquesta línia, l’oferta de naus industrials a la rodalia de Girona, amb preus molt més competitius que la rodalia de Barcelona i amb un teixit industrial i de serveis en creixement, es va convertint cada vegada mes en una opció a tenir molt en compte.\nEn un context en què malgrat tot la demanda de naus modernes i de qualitat continua en creixement, es va dibuixant un horitzó cada vegada més idoni per a la promoció i vendes en aquest sector.\nVenc nau industrial\nEn qualsevol venda immobiliària, comptar amb un assessorament expert resulta clau per tal de dur a bon port la transacció. En la compravenda de naus industrials, aquest assessorament esdevé imprescindible. L’optimització dels recursos i solucions que ofereix posar-ho en mans de professionals experts, fa que aquesta gestió sigui el camí més factible per obtenir resultats exitosos i majors beneficis.\nLa gestió comercial en la venda de naus industrials o comercials, inclou la prospecció i estudi de mercat previs, l’assessorament a nivell tècnic i jurídic, la publicitat, la recerca, localització, contacte, visites i seguiment de potencials compradors, l’orientació financera, negociació i tancament de l’operació de compravenda. Posar-ho en mans d’experts és una garantia d’èxit.\nQuè s’ha de tenir en compte per vendre una nau industrial?\nLa venda de naus industrials, és una operació immobiliària en què cal tenir en compte diversos factors:\nLa zona on s’ubica la nau: com sempre i per a qualsevol immoble, la localització és clau. Cal tenir present si la nau es troba dins de la mateixa ciutat o en un entorn urbà, o bé si és ubicada en un entorn metropolità o rural. Resulta bàsic quina sigui la xarxa de comunicacions i al mobilitat en general. La proximitat d’indústries complementàries i proveïdors és també essencial.\nL’estat i dimensions de la nau: l’estructura, la fisonomia de planta, les característiques constructives, equipaments, subministraments, etc.. També que el manteniment estigui al dia i amb totes les inspeccions passades.\nLes tendències del mercat: ara mateix, al mercat d’aquest sector hi ha més demanda que oferta de naus en venda, especialment de naus modernes i de qualitat a les zones més buscades. Això va impulsant a l’alça els preus de venda.\nPel que fa a la fixació del preu: caldrà fixar-se en els preus de referència, en la compravenda de naus industrials de similar condició a la mateixa zona; el preu del sòl i les concretes característiques constructives, equipament, etc..\nSigui com sigui, els millors resultats s’obtindran amb l’assessorament d’una agència immobiliària de referència i altament professionalitzada. A Gènion Immobles gestionem la venda i comercialització de sòl i parcel.les industrials, propietats, immobles i naus industrials, amb un servei immobiliari integral, basat en la professionalitat, l’experiència i el rigor. Per a més informació sobre com vendre una nau industrial, no dubti de contactar amb nosaltres.


El Franco cinèfil: un amant de les comèdies i un narcisista davant la càmera\nJosé María Caparrós i Magí Crusells detallen en un llibre quines pel·lícules va veure Franco\n6 min. Barcelona 28/04/2018 21:04\n987x555 Franco filmant un dia de pesca el 1968\nFranco filmant un dia de pesca el 1968 / EFE\nFranco no devia ser un home gaire estressat. No importava el que succeís al món, dues vegades a la setmana s’asseia a la butaca del cinema privat que tenia al Palau del Pardo, veia el No-Do, berenava i després visionava una pel·lícula: preferiblement una comèdia nord-americana. Entre 1946 i 1975 va veure 2.000 pel·lícules. No acostumava a fer cap comentari. Però sí que presumia de poder-les veure abans que s’estrenessin comercialment i sense censura (ho escrivia a les invitacions). Així ho recull el llibre Las películas que vio Franco (y que no todos pudieron disfrutar). Cine en El Pardo, 1946-1975 (Cátedra). El catedràtic emèrit d’història contemporània i cinema de la Universitat de Barcelona José María Caparrós, que va morir el 18 de març però que va poder tenir el llibre acabat a les mans, i l’historiador Magí Crusells han fet una minuciosa recerca sobre les pel·lícules que va veure el dictador, els seus tempteigs com a cineasta amateur i les seves exhibicions narcisistes a Raza (1941), a Franco, ese hombre (1964) i als noticiaris del No-Do. Al llibre, amb pròleg de Paul Preston, els dos historiadors documenten i detallen com era Franco davant i darrere la càmera.\n540x306 El Franco cinèfil: entusiasme per Hollywood El Franco cinèfil: entusiasme per Hollywood\nFranco darrere la càmera\nEs van fer desaparèixer les còpies de la primera versió de ‘Raza’\nA Franco no li tremolava la mà quan es tractava de firmar sentències de mort, però s’emocionava força veient-se a si mateix. Quan va veure Raza va plorar molt. El dictador va dictar el guió de la pel·lícula Raza al seu taquígraf, Manuel Lozano Sevilla, entre finals del 1940 i principis del 1941. És una pel·lícula autobiogràfica, que va dirigir José Luis Saénz de Heredia, cosí del dictador José Antonio Primo de Rivera, amb algunes “correccions” per millorar els aspectes menys admirables del passat familiar de Franco. El film va ser modificat amb la derrota de Hitler i se’n va fer una segona versió titulada Espíritu de una raza (1950). “El règim franquista va intentar eliminar totes les còpies de la primera versió però se’n va trobar una en un magatzem a la República Democràtica Alemanya el 1993”, diu Crusells. En visionar aquesta primera versió es van comprovar canvis substancials. “Es van modificar part dels diàlegs, sobretot els que feien referència als nord-americans i a la guerra de Cuba; a la primera versió els qualifica d’enemics i d’indesitjables i en la segona ja no són enemics i desapareixen les referències falangistes i els braços alçats”, diu Crusells. Franco protagonitzaria una altra pel·lícula destinada a glorificar-lo amb motiu dels 25 anys de la victòria franquista, Franco, ese hombre (1964), que també va dirigir Saénz de Heredia.\n540x306 El Franco cinèfil: els seus directors, actrius i actors preferits El Franco cinèfil: els seus directors, actrius i actors preferits\nPerò els tempteigs de Franco amb el cinema havien començat bastant abans. Va participar com a actor a la pel·lícula La malcasada (1926), on no va haver d’esforçar-se gaire perquè interpretava un militar. El 1924 va filmar la retirada de Xauen, un dels episodis de la guerra del Rif, amb una càmera Pathé-Baby. Se sap que va continuar filmant amb una càmera de 8 mm i que va tenir una Baler C2 i una Canon 3E. Però ni Crusells ni Caparrós van poder veure mai els films fets per Franco. Alguns van desaparèixer durant la Guerra Civil i els altres els tenen els nets de Franco, que no van contestar cap de les sol·licituds dels autors del llibre.\nFranco no menyspreava gens ni mica el poder de les imatges. Va reconstruir per als noticiaris el seu paper en “l’alliberament” de l’Alcázar el 27 de setembre del 1936: va recrear els combats dos dies després de la batalla i, així, ningú va poder veure la sagnant acció real.\nTots els trucs del No-Do per fer més atractiu el dictador\n“Franco és el millor actor que he conegut”, va dir el director José Luis Sáenz de Heredia. Però el cert és que el cineasta se’l devia mirar amb bons ulls. No era gens fàcil obtenir un bon pla del dictador, ni transmetre la imatge que volia projectar ell mateix d’home poderós. Era baixet, caminava de forma poc viril, es va engreixar i es va quedar calb ben aviat, tenia una veu aguda i cridanera, parlava sense ritme ni inflexions, i la seva timidesa el feia anar força encarcarat. “Predomina l’angle contrapicat, que dissimula la seva poca alçada, i la seva veu no acostuma a aparèixer. És un locutor qui explica què diu Franco. Hi abunda el Franco estàtic”, diu Crusells. Cada vegada que hi havia crítiques i protestes, el No-Do mostrava masses eufòriques amb vistes aèries i s’alterava el so. “No es gravava so directe i s’aprofitaven ovacions o aplaudiments d’altres esdeveniments, que es col·locaven al noticiari que toqués”, explica Crusells.\n540x306 El Franco cinèfil: el narcisisme del dictador El Franco cinèfil: el narcisisme del dictador\nLes sessions al Pardo\nLes projeccions eren inamovibles i Carmen Polo triava els films\n“Per a Franco les sessions de cinema eren moments d’esbarjo”, diu Crusells. El dictador i els seus convidats miraven el noticiari del No-Do, després berenaven i finalment miraven la pel·lícula. “Hi destinaven tota una tarda [dues vegades a la setmana] i en aquestes sessions també es notava la mentalitat militar de Franco: no importava què passés al món, quasi mai se suspenien les pel·lícules”, detalla Crusells. Els autors del llibre han pogut saber totes les pel·lícules que va visionar el dictador gràcies a les targetes d’invitació que es conserven a l’Arxiu General del Pardo. N’hi ha 2.037 i només en 16 casos es va suspendre l’acte.\nLes sessions no anaven acompanyades ni de tertúlia ni de debat. Acabada la pel·lícula, els convidats s’acomiadaven. Només una vegada Franco i la seva dona van marxar del cinema privat sense acabar de veure la pel·lícula. Ho explica, sense especificar quin film era, el majordom del Pardo, Juan Cobos Arévalo. Al dictador no li agradaven les bromes. “Una vegada el seu gendre, Cristóbal Martínez-Bordiú, va fer un comentari picant sobre una actriu que apareixia lleugera de roba i Franco el va fulminar amb la mirada”, diu Crusells. Era Carmen Polo qui escollia les pel·lícules d’un llistat que li presentaven els assessors del govern en matèria cinematogràfica.\n540x306 L'estrena del documental 'Franco, ese hombre' / EFE L'estrena del documental 'Franco, ese hombre' / EFE\nA les targetes d’invitació, Franco presumia que algunes pel·lícules es projectaven sense censura. El dictador en va poder veure moltes abans que fossin explotades comercialment. Per exemple, al seu cinema privat es van poder veure els petons apassionats entre Sophia Loren i Charlton Heston a El Cid. I Viridiana, de Luis Buñuel, 15 anys abans que la resta d’espanyols. Una altra pel·lícula que va veure el dictador i que no es va exhibir a les sales va ser Christopher Columbus (1949), de David MacDonald. A la censura espanyola no li va agradar gens la imatge que donava del conqueridor.


Pavelló Esportiu | Ribasport.es\nEl Complex compta en les seues instal·lacions amb una pista de 51 x 30 metres amb cortines transversals a 15 metres dels fons i un marcador esportiu que donen servici a clubs com a futbol sala handbol i bàsquet. A més de la pista central, la instal·lació disposa d’altres sales que possibilitaran la pràctica d’una gran varietat d’activitats esportives.\nTambé compta amb una graderia al voltant de tota la pista amb un aforament total de 1534 persones el qual és molt còmode per a disfrutar de qualsevol competició que es dispute en el pavelló ja que esta a una bona altura per a la visualització de la pista central.\nCompta amb una sala de musculació utilitzada pels clubs de Riba-roja per a la preparació física dels jugadors amb una amplitud de maquinària per a poder exercitar-se.\nUna sala dedicada a les arts marcials amb tatami, una sala multiusos utilitzada per a la pràctica del Ioga, Tai Chi i altres activitats que es facen en tancat.\nUna sala exterior en la què també es practiquen disciplines diverses com arts marcials, ball esportiu.


Grup dintercanvi de Japó: Ledgers distribuïts millor amb tercers | CAT.DemocraziakmZero.org\nGrup dintercanvi de Japó: Ledgers distribuïts millor amb tercers\nUn nou informe del gegant financer Japó Intercanvi de Grups (JPX) sosté que els llibres majors distribuïts treballaran "millor" quan s'aplica als mercats de capitals si es tracta de tercers.\nLa troballa prové d'un document de 27 pàgines de treball, donat a conèixer ahir, en què JPXoffered penetracions en els seus esforços de prova de concepte, així com els punts clau dels seus experiments. Per JPX, l'informe és l'últim producte del seu interès en l'aprofundiment blockchain, arran d'una associació amb IBM va anunciar al febrer.\nAtès que el blockchain Bitcoin va ser dissenyat per eliminar terceres parts de les transaccions en línia, la proposició de que les tecnologies derivades seran més eficaços sense aquesta característica és probable que sorgeixi com un tema controvertit.\nTot i això, l'informe de JPX argumenta que cal que les institucions financeres persegueixen aquesta arquitectura com un mitjà de protecció contra el risc que blockchain dades són accessibles a altres institucions financeres que puguin estar utilitzant un llibre compartit.\n"Tenint en compte aquestes preocupacions o necessitats de negoci, és preferible que totes les dades emmagatzemades Només per parts relacionades. Des d'aquest perdrà la funció de certificació de la propietat per la confiança pública, ningú pot validar el seu / la seva reclamació de propietat de valors. Per tant, les dades completa privilegi d'accés ha de ser donat a un tercer de confiança que és responsable de la certificació de la propietat ".\nJPX va revelar que durant les seves proves de concepte, dipositaris centrals de valors va exercir el paper d'una autoritat de certificació, un sistema que es creu que serà tan segur com la versió descentralitzada emprat pel bitcoin blockchain a escala.\nAltres entitats que podrien venir per facilitar les transaccions blockchain inclouen reguladors i proveïdors de TI, va dir.\nEls autors arriben a afirmar que tenir un tercer també mitigarà el risc de fallades en la liquidació, argumentant que podria intervenir en situacions entre compradors i venedors en el qual sorgeix un estancament a causa de la falta d'un lliurament promesa.\nEls estats són els més recents que es troben les principals institucions financeres que s'enfronten a la questionof la forma d'obtenir la velocitat i l'eficiència de llibres compartits sense oferir historial de transaccions complet a tots els participants.\nCom s'ha assenyalat pels analistes líders, aquest tema, ja sigui real o percebuda, ha emergit com una qüestió urgent que poden estar frenant major adopció de tecnologia distribuïda llibre major.\nNo obstant això, tot i que el document troba JPX ofereix una definició més estreta d'un llibre de comptabilitat per a les empreses distribuït de l'empresa, va ser efusiu en el seu elogi de com el blockchain Bitcoin ha avenços en criptografia per finançar aplicat.\nPer exemple, els autors van dir que mentre el blockchain bitcoin va explicar el que denominen "paràmetres ben definits", han assenyalat que encara no DLT és una tecnologia comparable en termes de la seva etapa de desenvolupament.\nTot i això, l'informe va ser tan lluny com per etiquetar distribueix la tecnologia Ledger com a "molt atractiu" per als usos d'infraestructura, fent referència al seu immutabilitat i la resistència a la fallada del sistema, així com la capacitat per permetre un registre de la propietat compartida.\n"A la part superior d'aquestes característiques tecnològiques, el redisseny dels processos de negoci mitjançant l'exploració de DLT portaria l'eficiència de tota la indústria, incloent la innovació de serveis financers o la reducció de costos en general", indica l'informe.\nL'informe avalua sis aspectes de la DLT incloent la seva aplicabilitat als mercats de capitals, el rendiment, el procés de consens, la privacitat de dades, disponibilitat i cost.\nJPX veu compensació i liquidació com la capa que ha considerat "el cas d'ús més important", ja que podria fer que els fluxos de treball existents "més eficient", mentre que la signatura va dir que creu que altres casos d'ús, com el comerç o la reconciliació, seria més problemàtic.\nEn altres llocs, JPX va tractar d'indicar que es manté el seu compromís amb la investigació i l'ampliació del seu llibre major suport per a aplicacions distribuïdes malgrat els desafiaments per davant.\nUna de les raons principals, segons l'informe, que serà l'estalvi de costos que creu que les institucions financeres poden aconseguir canviant els processos de negoci existents amb DLT. L'informe afirma que DLT podria arribar a reduir els costos de maquinari, programari i manteniment.\nEn el document es fa servir aquesta observació com una crida a l'acció, amb JPX expressar el seu compromís de participar en més proves tecnològiques com un operador d'infraestructures.\nEls autors van concloure:\n"A diferència d'bitcoin, que ha estat operant des de 2009, l'aplicació DLT en infraestructures dels mercats de capital poques vegades s'ha investigat i necessita més experimentació i millora fins que madura a ser una tecnologia fonamental dels mercats de capitals."


WST 1 Bedroom Big Apt in Shin Osaka Osaka Japó - Ofertes d'hotels amb els MILLORS DESCOMPTES EN LÍNIA\nWST 1 Bedroom Big Apt in Shin Osaka\n5-7 Nishi-Nakajima, Yodogawa, Shin Osaka, Osaka, Japó, 532-0011 - Veure al mapa\nTé alguna pregunta per a WST 1 Bedroom Big Apt in Shin Osaka?\nMés informació sobre WST 1 Bedroom Big Apt in Shin Osaka\nBen posicionat a Shin Osaka, WST 1 Bedroom Big Apt in Shin Osaka és un lloc ideal d'inici d'excursions a Osaka. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA WST 1 Bedroom Big Apt in Shin Osaka, l'excelent servei i instal.lacions superiors faran de la vostra estada una experiència inoblidable. L'hotel ofereix Wi-Fi gratuït en totes les habitacions, Zones públiques amb Wi-Fi, ascensor per garantir el més gran comfort possible als seus clients.\nA més, totes les habitacions ofereixen una gran varietat de comoditats com ara penjador de roba, tovalloles, televisió de pantalla plana, sofà, connexió sense fils a internet (cortesia) per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a WST 1 Bedroom Big Apt in Shin Osaka.\nEspai comú 2 llits individuals, 2 sofàs llit, 2 futons


L'estat dels racismes a Catalunya - Notícies - Coordinadora d'ONG Solidàries\nL'estat dels racismes a Catalunya\nMalauradament el cas de racisme contra la regidora de Badalona, Fàtima Taleb, no és un cas aïllat. Aquest dijous, 2 de febrer, l'Espai Antiracista de Salt-Girona presenta a la Sala d'actes de l'Espai Marfà de Santa Eugènia (19h), a Girona, dos documents: un informe de SOS Racisme sobre l'estat del racisme a Catalunya, i una diagnosi sobre pràctiques discriminatòries a l'Ajuntament de Salt.\nLa doble presentació serà conduïda per Gonzalo Escobar, professor de Dret de la Universitat de Girona. En l'acte, es presentarà l'informe que cada any fa SOS Racisme a partir de la denúncia de víctimes que han patit alguna mena de discriminació. En l'informe del 2015, per exemple, el Servei d’Atenció i Denúncia per a Víctimes de Racisme i Xenofòbia va atendre un total de 442 persones, de les quals 310 acudien al servei per primera vegada. Algunes de les persones ateses van demanar demanar assessorament o informació, 137 van acudir a aquest servei, però, per haver patit un cas de discriminació racista o xenòfoba.\nL'Espai Antiracista de Salt-Girona presentarà la segona diagnosi/denúncia d'algunes pràctiques discriminatòries que pateixen algunes persones a l'hora de fer tràmits administratius, que tenen lloc a l'Ajuntament de Salt. Aquest debat forma part del cicle «Europa: entre els ponts i les fronteres», que es fa a la UdG de gener a març


Doble de Rajoy de la campanya "Bloquejats".\nLogo d'Oxfam Intermon.\nOxfam Intermón acabarà avui dia 22 de setembre el seu tour per l’Estat espanyol amb un capgròs de Mariano Rajoy, una campanya que sota el nom “Bloquejats” va començar el passat mes de maig amb l’objectiu de denunciar i donar visibilitat a la baixa xifra de persones refugiades que ha acollit el Govern. Dit en altres termes, del compromís inicial d’acollir 17.337 persones, Espanya només ha acollit 1.983, és a dir, un 7,5% que segons afirma l’organització internacional “ens deixa a la cua d’Europa”.\nEn total, el recorregut per diferents ciutats de l’Estat ha completat els 5.053 km, és a dir, la mateixa distància que hi ha entre la ciutat de Damasc i capital de Síria i Madrid. El "doble" de Rajoy va arribar a Barcelona el passat 7 de juliol i també ho va fer a Tarragona l’11 d’agost. El seu pas més recent per terres catalanes va ser el 15 de setembre, quan va arribar a Vilanova i la Geltrú. L’inici del tour va tenir lloc a Madrid i acabarà avui a Saragossa, però la campanya romandrà activa fins al proper 26 de setembre, data que expira el termini que té l’Estat espanyol per complir amb els seus compromisos.\nAltres ciutats per les quals ha passat són Sevilla, València, Màlaga, Alacant, Bilbao, Vitòria, Meis, Santander, Sant Sebastià, Burgos, Salamanca o Pamplona. Segons Oxfam, el conflicte a Síria ha obligat a cinc milions de persones refugiades a fugir del país. Juntament amb el capgròs del president de l’Estat espanyol, l’ONG ha habilitat un formulari perquè la ciutadania el signi i exigeixi al Govern que compleixi amb el que va prometre.\nLa campanya també comparteix algunes històries de persones #Bloquejades, com per exemple la Liqaa, una refugiada siriana que va estar a un camp de refugiats a Zaatari (Jordània) i que va tenir el seu nadó allà, lluny de la seva família. “Aquest no és lloc per tenir un nen, demano a la comunitat internacional trobar una solució al conflicte i que puguem tornar a casa”, explica en el seu testimoni.\nL’ONG fa servir la imatge d’un mòbil i una mà que bloqueja a refugiades com la Salma, l’Omar i la Rosa. Aquesta imatge representa el gest de bloquejar una persona a una xarxa social, un disseny que simbolitza el que segons Oxfam Intermón ha fet l’Estat espanyol. Per poder signar i donar suport, pots fer clic en el següent enllaç.\nOxfam Intermon, persones refugiades, drets humans i desigualtat, integració social, processos de pau, exclusió social, campanya, migracions


Experts alerten que Barcelona no podrà mantenir les platges | betevé\nConsideren que no seran sostenibles i que caldrà adoptar mesures per limitar l'ocupació de la línia costanera\nLaura Oliver | Marta Casals Torres | divendres, 24 de gener del 2020, a les 20.48\nLes destrosses provocades pel temporal Gloria han tornat a posar sobre la taula el debat sobre el futur de les platges de Barcelona. Segons el catedràtic d’enginyeria ambiental de la UPC Josep Maria Baldasano, la resposta és clara: “No les podrem tenir”. En la mateixa línia, el cap d’estudis del Grau en Ciències i Tecnologies del Mar de la UPC, César Mösso, alerta que les platges de Barcelona “estan en risc perquè són vulnerables”.\nBaldasano s’ha mostrat comprensiu amb la reacció de l’Ajuntament de voler recuperar i mantenir les platges tal com estaven abans de la borrasca, però creu que a mitjà termini cal analitzar si en els pròxims anys hi haurà les condicions per poder-les mantenir. “Probablement la resposta serà que no”, sentencia. Segons el catedràtic de la UPC, el fet que no s’estigui avançant prou en la limitació d’emissions farà que s’hagin de prendre mesures “que no seran del nostre gust”, però que es faran “absolutament necessàries”.\nPer la seva banda, Mösso sí que veu amb bons ulls la decisió de l’Ajuntament de reposar sorra al litoral. “És la solució més natural”, afirma, una manera “de regenerar la platja per mantenir-ne la integritat”. No obstant això, el cap d’estudis del Grau en Ciències i Tecnologies del Mar de la UPC alerta que aquesta “no és una solució definitiva” perquè de les platges de Barcelona en “surt més sorra de la que entra”, fet pel qual “tard o d’hora aquesta sorra es perdrà”.\nEl canvi climàtic amenaça les platges barcelonines\nJosep Maria Baldasano i César Mösso coincideixen a afirmar que la pujada del nivell del mar i l’escalfament de l’aigua es traduiran en més episodis de maror i en una activitat marina i costanera que serà molt més important. “El mar està agafant les terres”, afirma Baldasano, i, per tant, creu que calen mesures de mitigació a primera línia de mar.\n“Reposar la sorra ha d’anar acompanyat del reforç de les estructures de protecció costaneres“, explica Mösso. D’aquesta manera, es garantiria que “la sorra durés més en el temps”. No obstant això, per aquest investigador, la solució és “predir quan hi haurà un esdeveniment extrem”, com un temporal, per poder “calcular-ne les conseqüències”. Així, es podrien adoptar les mesures preventives adequades.\n“En el futur, les platges seran un producte de luxe” | ‘XOC CLIMÀTIC’\nCésar Mösso també critica l‘impacte ambiental que implica retornar sorra a les platges, tant en “la recollida del fons marí com de la col·locació a la platja”. De fet, el docent de la UPC avisa que “no es poden omplir les platges amb qualsevol mena de sorra” i cal tenir-ne molt en compte les característiques, “sobretot la mida del gra”. En cas que no s’hi adapti correctament, Mösso alerta que “una part important es perdrà tot i que no hi hagi un temporal”.\nRepensar les infraestructures de la costa\nBaldasano també alerta sobre la necessitat d’actuar de forma urgent en les infraestructures de primera línia de la costa, com l’R1 de Rodalies, una de les més afectades pel Gloria. “Aquesta línia de tren està molt amenaçada i hauria de ser repensada de forma immediata“, alerta. Recorda que aquestes infraestructures es van dissenyar en una altra època i, tot i que fa anys que s’alerta dels perills del canvi climàtic, els canvis s’afronten de manera massa lenta.\nAquí pots escoltar tota l’entrevista a Josep Maria Baldasano, catedràtic d’enginyeria ambiental de la UPC:\nEcologistes en Acció, en contra de la reposició artificial de la sorra\nLes entitats ecologistes són una de les veus contràries a reposar sorra a les platges. Kike Molina, portaveu d’Ecologistes en Acció a Catalunya, adverteix que fer-ho suposa un gran impacte econòmic i també ambiental. L’entitat afegeix, a més, que serveix de poc, perquè és possible que es repeteixin més temporals. Proposen altres alternatives com deixar que els sediments dels rius arribin fins al litoral de manera natural.


El resultat d'aquestes polítiques de la dreta per a desmantellar l'educació pública i fer negocis milionaris amb el nostre dret a l'educació, sumat a la ineficàcia de les mesures adoptades pel Ministeri d'Educació, ha estat desastrós. La bretxa social existent en el terreny educatiu –posada de manifest amb el fracàs de les classes online– no ha fet més que aprofundir-se.\nRevertir les retallades, contractar més professors i reduir les ràtios\nL'absència de mesures efectives per part del govern per a revertir aquesta situació ha carregat sobre els estudiants un estrès insuportable. S'han obstinat a acabar el curs malgrat no haver posat els mitjans per a garantir l'accés a l'educació en aquests mesos a milers d'alumnes. Les seves tíbies mesures per al tancament de l'any educatiu ni tan sols han blindat la promoció de curs –és a dir, que tots els estudiants passem de curs i que, sense excepció, se'ns faci la mitjana escolar amb les notes de les dues primeres avaluacions–, ni s'han suspès els exàmens ni les proves de les PAU, que es realitzaran malgrat el perill de contagi del qual alerten tots els experts.\nFa unes setmanes la ministra Isabel Celaá va reconèixer que no saben com podrem començar el curs que ve, però va deixar clar que no augmentarà el pressupost educatiu. En aquest cas, això tindrà conseqüències desastroses, més encara si tenim en compte que amb la crisi econòmica que s'aproxima, la permanència en el sistema educatiu i l'accés als estudis superiors seran determinants per al futur dels i les joves de barris humils.\nL'única sortida per als estudiants de famílies treballadores, que som els que estem sofrint més cruament les conseqüències d'aquest desmantellament de l'educació pública, és trencar amb els atacs de la dreta i revertir les seves retallades i contrareformes classistes. Això és el que demandem des del Sindicat d'Estudiants, tant a la Ministra Celaá com al Conseller Bargalló: una política d'esquerres, un veritable escut social que tingui com a prioritat cobrir les necessitats socials i no omplir les butxaques d'uns quants empresaris.\nNo és casualitat que dies més tard, el ministre d'Universitats anunciés que s'incrementarà la inversió en el sistema de beques en un 22% fins a aconseguir els 1.900 milions d'euros per a elevar el nombre d'estudiants beneficiaris el pròxim curs 2020-2021. Un pas endavant fruit de la pressió que milions d'estudiants, professors i famílies portem exercint des de fa anys contra les retallades i en defensa de l'ensenyament públic. No obstant, continua sent insuficient per a combatre l'exclusió social que existeix en la universitat pública després d'anys de privatització i taxes abusives i que no té en compte el brutal cop econòmic que està suposant aquesta crisi en les nostres famílies.\nEl govern ha d'invertir ja el 7% del PIB en l'educació pública\nTotes les polítiques que vagin en la direcció de garantir que els fills i filles de la classe treballadora puguem garantir el nostre dret a una educació pública, gratuïta i de qualitat i que puguem accedir a la universitat, seran celebrades per la comunitat educativa. Però l'única manera de trencar amb el model educatiu de la dreta i les seves conseqüències dramàtiques passa per adoptar mesures molt més contundents.\nEl govern del PSOE i Unides Podem ha de tenir una tasca molt clara: revertir totes les mesures classistes i les retallades dels governs del PP que ens han portat a aquesta situació. L'única manera de fer front a aquesta crisi sense empènyer milers d'estudiants a posar en risc la seva salut en primer lloc i evitar l'abandó i el fracàs escolar és posar en marxa un pla de rescat urgent a l'educació pública.\nUn pla de rescat que dediqui de manera immediata el 7% del PIB a l'ensenyament públic, que permeti lluitar contra la desigualtat social i garanteixi les mesures de seguretat i salut necessàries davant aquesta pandèmia, que garanteixi una educació 100% pública i gratuïta des d'infantil fins a la universitat, la contractació massiva de professorat –segons CCOO, és necessari contractar 165.000 professors per a reiniciar les classes al setembre en condicions–, que s'eliminin d'una vegada per sempre les PAU i les notes de tall, que s'hi hagi places per a tots en els estudis superiors i que es deixi de regalar diners públics a l'educació privada i concertada.\nNo hi ha cap raó perquè aquestes demandes no siguin ateses. Des del Sindicat d'Estudiants rebutgem el mantra de què “no hi ha diners” per a dur aquest pla a terme. Res més començar la pandèmia es va aprovar un paquet de 100.000 milions d'euros per als grans empresaris, la banca i l'Ibex-35. Per descomptat que hi ha recursos! Però els tenen els de sempre. Exigim que es destinin tots els recursos necessaris per a garantir una educació, sanitat i vides dignes per a totes i tots. Per això continuarem lluitant perquè aquest govern compleixi amb totes les demandes de la comunitat educativa. Està en joc el nostre futur i no renunciarem a ell.


El futbol americà es professionalitza - Línia Nord ed. Barcelonès Nord\nEl futbol americà es professionalitza\nMariona Sanz|2010-12-02T11:41:49+01:002 desembre 2010|Línia Nord ed. Barcelonès Nord\nEls Badalona Dracs, un dels principals beneficiaris de la nova instal·lació. Arxiu\nEls aficionats al futbol americà a la nostra ciutat estan d’enhorabona: el Govern de la Generalitat ha concedit a l’Ajuntament de Badalona una subvenció que es destinarà a construïr un Centre de Tecnificació de futbol americà. Aquesta construcció, que es farà al barri del Puigfred -a la zona de La Colina-, s’incorporarà al projecte que hi havia per fer també un camp de futbol americà en aquesta mateixa zona. D’aquesta manera l’equip local d’aquest esport, els Badalona Dracs, tindrà un lloc de primera qualitat i pensat exclusivament per a la pràctica del seu esport on desenvolupar la seva activitat. Fins ara feien servir les instal·lacions de les pistes d’atletisme Paco Àguila.\nEl regidor d’Esports i Joventut, Albert Tomàs, va destacar la bona sintonia que hi va haver entre l’Ajuntament, la Federació Catalana i el club Badalona Dracs, les entitats implicades en la proposta d’aquesta instal·lació esportiva, a l’hora de fer els tractes, i creu que el fet que la Generalitat hagi concedit aquesta subvenció no fa més que refermar la bona tasca que han fet i aquest bon ambient. Tomás va afegir que els Dracs són “un club de referència en el futbol americà a nivell estatal i europeu, que exerceix d’ambaixador de la nostra ciutat a nivell internacional, i que requeria d’una instal·lació de primer ordre per tal de desenvolupar la seva activitat”.\nEs preveu que l’inici de les obres del futur camp i Centre de Tecnificació de futbol americà comencin durant la propera primavera.\nEls Dracs sumen aquesta bona notícia a dues altres novetats que contribuïran a la millora i el benestar d’aquest club: d’una banda, l’acord d’esponsorització que van firmar recentment amb l’empresa TFA Sports, esdevenint aquesta l’encarregada de subministrar material d’entrenament i de joc; de l’altre, l’acord de col·laboració amb l’emblemàtic gimnàs badaloní Body Gym, que aquest any celebra el seu 25è aniversari. Aquest acord permetrà als jugadors dels Dracs disfrutar de les instal·lacions i els serveis dels professionals d’aquest centre esportiu, i donarà a ambdues entitats l’oportunitat de realitzar diferents promocions i campanyes publicitàries conjuntament. Alicia López, gerent de Body Gym, va afirmar que estan molt contents amb la possibilitat de col·laborar amb els Badalona Dracs pel que signifiquen per Badalona, ja que després del Joventut són l’equip badaloní que més exporta el nom de la ciutat.


La catedral es vist de gala per al VII Trofeu de Mestres - PilotaViu\nLa catedral es vist de gala per al VII Trofeu de Mestres\nDimecres, 10 de desembre de 2014 - 10:15h\nEl VII Trofeu de Mestres – Gran Premi Sabadell es va presentar ahir dimarts en un dels emblemes de la ciutat de València, les Torres dels Serrans.\nÉs un dels tornejos amb més prestigi dins del món professional de l’Escala i Corda, i en la seua setena edició comptarà amb dues semifinals i la gran final. Les tres partides es disputaran a la catedral de la Pilota, el trinquet de Pelayo, on s’anuncien els millors jugadors del moment i de la modalitat.\nPresentació a les Torres dels Serrans. Fotografia:Valnet\nLa primera de les dues semifinals es disputarà el dijous 11 de desembre i enfrontarà els equips de Soro III i Félix contra Genovés II, Santi i Carlos. La segona de les semifinals enfrontarà Puchol II i Raúl contra el trio de Fageca, Javi i Monrabal. Els guanyadors de les dues semifinals es disputaran el prestigiós trofeu el pròxim dissabte 20 de desembre a la catedral a partir de les 17.30.


JUDO VERBAL: “Camí suau de la paraula” – Avançat\nJUDO VERBAL: “Camí suau de la paraula”\nORIGENS I EVOLUCIÓ\nCreat pel doctor George Thompson fa 26 anys als Estats Units i especialment adreçat a agents de policia, mica a mica, el JUDO VERBAL s’ha popularitzat i obert a d’altres àmbits fins a fer-se servir a gairebé qualsevol professió relacionada amb el tracte amb el públic.\nEN QUÊ CONSISTEIX?\nAquest mètode de comunicació tàctica, facilita als policies una sèrie d’habilitats estratègiques que els permeten portar a terme les seves funcions sense haver de fer servir la força; amb el JUDO VERBAL els professionals aprenen a definir una situació i a classificar-la, i una vegada classificada, a respondre a aquesta definició amb la tàctica apropiada; és cert que si directament ens rebem a cops el mètode no serà de gaire utilitat però, com a eina per a mediar en d’altres conflictes i situacions habituals resta demostrat que si ho serà.\nBENEFICIS PELS AGENTS I PER L’ADMINSTRACIÓ\nAmb l’aplicació d’aquestes tècniques i habilitats i entre d’altres beneficis, a més d’aconseguir la resolució de conflictes sense violència, els agents també aprenen a millorar l’autocontrol (intern i emotiu) reduint notablement la sensació d’inseguretat i estrès; l’Administració també hi guanya ja que el mètode comporta una important reducció de les queixes i les denúncies i també de la despesa pública, assolint un servei de més qualitat per als ciutadans.\nCINC FRASES PROHIBIDES\nSegons el mètode, aquestes cinc frases NO hauríem de dir-les mai (com a policies):\n“Vostè, vingui aquí” millor demanar-ho per favor o que sigui el propi agent qui s’adreci al lloc.\n“No ho entendria…” equival a menysprear l’altre; millor dir”permeteu-me que li expliqui”\n“Així són les normes” una explicació evita molts problemes.\n“Això no és cosa seva” més del mateix; si li expliquen potser l’altre procurarà entendre.\n“Què vol que jo faci?”. el ciutadà pensarà: si el policia a qui pregunto no ho sap…\nQuan acabis la lectura d’aquest article gairebé segur que no hauràs aconseguit el cinturó negre en aquest art marcial verbal però recorda que, per al segon semestre del 2017, hi ha planificada una formació presencial relacionada amb el JUDO VERBAL; potser allà tindrem l’oportunitat de millorar amb “l’art suau de la paraula”.\nJudo verbal El método de comunicación táctica profesional\nLibro: El método Judo Verbal\nI si tens tres minuts, mira aquest vídeo:\n1 comentaris sobre JUDO VERBAL: “Camí suau de la paraula”\n28 d'octubre de 2016 a les 9:17\nHajime!… Que comenci el combat.


INDEPENDENTS PER SOLLANA: 14 mesos fent tasca d'oposició\n14 mesos fent tasca d'oposició\nUna vegada acabat l’estiu, encara que no ens haja abandonat la calor, és hora de reprendre les nostres activitats a la web. I ho farem fent un resum del que han sigut aquestos 14 mesos des del començament de la present legislatura perquè servisquen per recopilar totes les nostres actuacions a l’Ajuntament fent tasca d’oposició.\n• Des de primera hora ens mostrarem contraris a que es gastaren més diners dels que inicialment estigueren establerts als pressupostos de l’Ajuntament, votant en contra d’una moció al més de juliol de 2011 on es demanava una ampliació de crèdit en 42 partides pressupostaries de 229.000€, confirmant una política de continuïtat amb l’anterior legislatura que faria que el govern tinguera un tranquil final d’any 2011. Estes partides incloïen una ampliació per a la celebració d’unes festes “dignes”. Així la nostra negativa cap a l’increment generalitzat va ser atacat dient al poble que nosaltres ens oposaven a la celebració de les festes del poble. Què poc elegant !!\n• Proposàrem un nou règim de retribucions dels regidors i dels grups polítics municipals, què va ser denegada per tots els partits polítics del consistori, encara que suposava una reducció d’un 40% de les anteriors. I què hem aconseguit? Fer menys comissions i plens al llarg de l’any, reduint-se així les oportunitats de que els partits de l’oposició puguem proposar les nostres alternatives a la gestió municipal. I no tan sols això sinó que el grau de desinformació sobre el que es fa a l’Ajuntament és el més gran dels últims anys.\n• Ens mostrarem contraris a l’intent per part del govern de fer desaparèixer el servei d’Educació de Persones Adultes, ja que hi havia moltes partides pressupostaries, sobretot les relatives a inversions urbanístiques i infraestructures que podien baixar el seu pes en favor d’altres com l’educació, la cultura, el mediambient, la sanitat, el benestar social o l’associacionisme; i aconseguirem junt als altres partits de l’oposició fer força perquè aquest servei continuara, encara que fora amb unes condicions menys beneficioses que en l’anterior model.\n• Férem ressò de la denúncia a diversos fòrums de presumptes irregularitats a l’hora de l’elecció dels beneficiaris de les beques de la Diputació, les piscines municipals i l’escoleta d’estiu.\n• Lluitàrem perquè els escassísims Plens municipals que es celebren al llarg de l’any es realitzaren a una hora prudencial perquè l’assistència als mateixos fora massiva. Hem reclamat en diverses ocasions la seua celebració a les 20h de qualsevol dia laborable i no a les 12h del migdia com ja ha ocorregut en dos ocasions.\n• Hem demanat l’encetament de les negociacions cap al Ministeri de Foment per construir o reobrir nous accessos cap als diferents polígons industrials i empreses ubicades al terme municipal de Sollana que eviten el pas de vehicles pesats pels cascs urbans de les poblacions de Sollana i El Romaní. D’esta manera, Sollana i El Romaní tindrien les eixides naturals que tenen tots els pobles annexos a l’autovia: Al nord de la població, pel Romaní, i al sud per Sollana.\n• Hem sol•licitat la desvinculació de les obres per al vallat de protecció de les vies del tren, del projecte de supressió del pas a nivell al recinte urbà de Sollana, perquè encara que s’aprove el projecte que ADIF ha presentat no sabem si finalment es farà o quan, i mentrestant el perill continua existint. Perquè fer-ho es pot fer, ja que ADIF sí que li ha interessat vallar l’estació de part a part.\n• Hem demanat l’encetament de les negociacions cap a la Generalitat Valenciana per a que es desafecten els edificis de les escoles, situades al carrer López Ibor, l’avinguda de la Constitució, i El Romaní perquè aquestos passen a ser de titularitat municipal i es puguen utilitzar per a les activitats que el municipi considere.\n• I hem sol•licitat l’encetament de les negociacions i el canvi de les normes subsidiàries necessàries cap a la Generalitat valenciana per a que el paratge de la torre Trullàs es transforme en un Bé de Rellevància Local (BRL), que permetrà una actuació perimetral molt més ampla que la feta fins ara sobre el terreny.\nMentre tant el govern del Partit Popular encara està lluny d’aconseguir els canvis que prometien. Què ha fet el Partit Popular, al govern, durant aquest temps?\nPublicat per La candidatura a 5:50


L'habitatge després del Covid: rehabilitació i nova construcció - Arquitectura técnica y edificación\nBlogPortada » L’habitatge després del Covid: rehabilitació i nova construcció\nAl llarg d’aquests últims mesos s’ha obert un interessant debat sobre com serà l’habitatge després del Covid. No és per a menys, la situació viscuda ha canviat els nostres hàbits i, per tant, les característiques que volem que tinguin les nostres vivendes: espais més flexibles i en contacte amb l’exterior (terrasses, jardins, patis …). De fet, aquestes són les característiques que estan generant més demanda entre aquells que volen canviar d’habitatge. Una tendència que contrasta amb la preferència d’aquests últims anys, de guanyar metres cap a l’interior. Respecte a la ubicació hi ha hagut un altre canvi que està guanyant pes: viure en zones limítrofes de les grans ciutats. Però, com es preveu que seran els habitatges de nova construcció ?. I les vivendes ja construïdes, com s’adaptaran a les noves necessitats?\nRehabilitar per millorar la qualitat de vida\nLa rehabilitació abasta totes les activitats constructives necessàries per al manteniment i millora de les instal·lacions, la seguretat en la construcció, l’eficiència i estalvi energètic, l’habitabilitat de les zones comunes en edificis i habitatges i l’accessibilitat. El confinament ha posat en evidència la necessitat de millorar i corregir els habitatges, tant els més antics com els acabats de construir. I és que molts d’ells no disposen d’elements tan valorats actualment com la llum natural, espais diàfans i flexibles, terrasses i balcons o una ventilació adequada. Elements que indubtablement condicionen la qualitat de l’ambient interior de les nostres cases.\nUna bona qualitat de vida passa per un bon espai en el que desenvolupar les nostres vides. És per això que el treball de l’arquitecte tècnic, va més enllà d’abordar les qüestions tècniques que requereix tota obra. Atendre a aquells aspectes més humans farà que qualsevol intervenció, per petita que sigui, ajudi a millorar la qualitat de vida de les persones. És per aquest motiu que, conscients d’això, recentment molts propietaris, han iniciat els tràmits per renovar i millorar els seus habitatges. Fet que es veu reflectit en l’últim informe sobre l’estat del sector de la reforma elaborat per habitissimo. L’informe conclou que, durant el mes de juliol, les peticions per a la millora de la llar han augmentat en un 48%, respecte el mateix període de l’any anterior. Així mateix, si ho comparem amb el mes de juny de 2020, l’increment ha estat d’un 6%.\nEdificis i habitatges de nova construcció\nConstruir edificis més saludables i sostenibles serà clau, tal com mesos enrere i abans de tota aquesta situació ja vaticinava la Guia Edificis i salut. 7 Claus per a un edifici saludable desenvolupada pel Consell General de l’Arquitectura Tècnica d’Espanya. El disseny dels nous edificis buscarà més llum i una major connexió amb l’exterior. Pel que balcons, terrasses, patis i grans finestrals adquiriran gran protagonisme en qualsevol de les seves formes, oferint una bona il·luminació natural, així com un espai privat obert i assolellat.\nEls materials i sistemes constructius adquiriran noves formes. La creixent conscienciació pel medi ambient i el compromís dels fabricants per utilitzar materials més sostenibles ha fomentat que, durant els últims anys, universitats i empreses s’han esforçat en dissenyar nous materials de construcció adaptats a les noves necessitats dels edificis. Tota aquesta situació no ha fet més que accelerar i donar forma a processos que ja havien començat a canviar, obrint un camí cap a la construcció d’edificis més eficients, sostenibles barats i resistents. La flexibilitat dels espais privats i públics serà un altre dels grans canvis.\nUn interessant model que s’ajusta perfectament a aquests nous criteris de construcció i aplicable a tot el món, és el projecte “la ciutat autosuficient” de l’arquitecte espanyol Vicente Guallart. Contemplat per a abordar el creixement urbà de la ciutat de Xiong’an, prop de Pequín, es tracta d’un model que fixa tot el necessari perquè en només quatre illes, els seus habitants puguin viure, treballar i descansar. El conjunt, a més, està pensat per generar aliments, energia i també objectes d’ús diari a partir d’una mini indústria digital. Pel que tot està preparat per poder donar una resposta adequada en cas de crisi sanitària, energètica o alimentària.\nL’arquitecte tècnic, com a professional de el sector de la construcció, tindrà un paper imprescindible en la rehabilitació i construcció de nous habitatges que donin respostes als reptes que ja tenim com a societat. Forjant així l’important camí cap a una ciutat més sostenible. La situació viscuda en els últims mesos ha accelerat un canvi que ja havia començat, però que ara més que mai és necessari. Estudiar arquitectura tècnica, per tant, és una aposta de futur que et permetrà exercir una professió en constant evolució i amb múltiples sortides professionals que d’una manera o altra, contribuiran de manera activa en el gran repte que suposa i suposarà donar forma a les ciutats del futur.\nL'ús de la metodologia Building Information Modeling (BIM) serà obligatori a partir del proper 11…\nCom està el BIM modificant la professió de l’arquitecte tècnic?\nEl procés de modelatge BIM és una metodologia mitjançant la qual es pot veure en tres dimensions…\nEn quin punt es troba la tecnologia de construcció amb impressió 3D?\nLa impressió 3D no és una amenaça per a la construcció tradicional, encara que és…\nprevious post: Tres anys després d’haver obtingut el títol, un 93% dels graduats en estudis vinculats a Enginyeria i Arquitectura tenen feina


El cobrament obligatori de les bosses de plàstic als comerços, una passa en el camí de la seva eliminació - MÉS per Mallorca\nEl cobrament obligatori de les bosses de plàstic als comerços, una passa en el camí de la seva (...)\nEn el Dia internacional lliure de les bosses de plàstic, l’Ajuntament i els comerciants valoren positivament la entrada en vigor del decret sobre reducció del consum de bosses de plàstic\nDia 3 de juliol se celebra el Dia Internacional lliure de les bosses de plàstic, una data que té com a objectiu conscienciar de la necessitat de reduir l’ús de bosses de plàstic d’un sol ús i divulgar les alternatives. Aquesta celebració coincideix enguany amb l’entrada en vigor dia 1 de juliol, fa només dos dies, del Reial Decret 293/2018, de 18 de maig, sobre reducció del consum de bosses de plàstic.\nEn qualsevol cas, tal i com recorda Neus Truyol, l’entrada en vigor del decret de les bosses de plàstic, és una bona notícia però no és més que una passa prèvia cap a l’eliminació de les bosses d’un sol ús, l’objectiu pel qual es treballa des de l’Ajuntament. Per aquest motiu també, la campanya de difusió que s’ha rellançat des de l’Àrea d’Ecologia, “Desembossa’t del plàstic”, es fonamenta en la divulgació de les alternatives a les bosses de plàstic: les bosses de roba, de paper o ràfia, la motxilla, senalla, carretó… L’objectiu de la nova normativa no és la venda de bosses ni la recaptació, si no que té la finalitat de dissuadir el consumidor de l’ús de bosses, reduir-ne el consum i promoure les alternatives.\nAixí doncs, des del passat diumenge dia 1 de juliol de 2018, està prohibida l’entrega gratuïta als consumidors de bosses de plàstic en els punts de venda, de manera que els comerciants han de cobrar un preu per cada bossa de plàstic que lliurin.\nAixò afecta a totes les bosses de plàstic proporcionades als consumidors (inclosa la venda online i el lliurament a domicili). Queden exemptes les bosses de plàstic molt lleugeres, és a dir, les bosses de menys de 15 micres que són necessàries per raons d’higiene, o que es subministren com a envàs primari per a aliments a granel, com fruita, llegum, carn, peix, entre d’altres, quan el seu ús contribueix a prevenir el malbaratament d’aquests aliments. És a dir, són les bosses de secció que podem trobar en els supermercats per als aliments a granel. Si les bosses de menys de 15 micres s’usen per a usos diferents dels especificats abans, s’han de cobrar també.\nTampoc es cobraran les bosses de plàstic amb espessor igual o superior a 50 micres amb un percentatge igual o major al 70% de plàstic reciclat. En aquest cas els comerciants han de disposar d’un document proporcionat pel fabricant que acrediti aquest percentatge de reciclatge. A més, el comerciant pot sol·licitar al fabricant que marqui la bossa amb aquest percentatge.\nPel que fa al preu de cada bossa de plàstic el fixa el comerciant, el Reial decret estableix només unes orientacions (no són preus obligatoris): les bosses de gruix inferior a 15 micres: 5 cèntims euro / bossa, les que són entre les 15 i les 49 micres: 15 cèntims d’euro / bossa, les de gruix igual o superior a les 50 micres: 15 cèntims d’euro / bossa i les de gruix igual o superior a 50 micres, amb contingut igual o superior a 50% de plàstic reciclat però inferior al 70%: 10 cèntims d’euros / bossa.\nEl comerciant ha d’informar als consumidors dels preus establerts, exposant un cartell en lloc visible al públic en un lloc visible i incloent una referència al compliment de l’article 4.1 del Reial Decret.\nTal i com ja es va manifestar des de l’Ajuntament quan es va aprovar el Reial Decret i després d’haver-hi presentat al·legacions, aquesta normativa és un primer pas per alliberar el medi ambient dels residus plàstics, limitar la seva distribució i sensibilitzar els consumidors de la importància de reduir el consum de bosses de plàstic, ja que estableix mesures de reducció del consum de plàstics, a més del cobrament:\nDes de l’1 de gener de 2021 es prohibeixen les bosses de plàstic lleugeres i molt lleugeres. S’exceptuen les bosses compostables. Des del 1 de gener de 2020 es prohibeixen les bosses de plàstic fragmentable (per exemple les oxobiodegradables), pel seu contingut en additius que suposen un alt impacte ambiental.\nPer altra banda, l’Ajuntament considera massa poc restrictives algunes de les mesures aprovades finalment. Es lamenta que la normativa hagi arribat tard, no s’hagi introduït un preu mínim obligatori al cobrament de les bosses de plàstic, deixant llibertat als comerços que poden aplicar preus gairebé insignificants.\nTampoc es va tenir en compte la petició realitzada des de Palma d’avançar el termini de prohibició de les bosses de plàstic lleugeres a l’1 de gener de 2019 enlloc del gener de 2021 previst al Reial Decret. Per això, i atenent l’emergència ambiental que sofreixen els nostres ecosistemes des de l’Ajuntament de Palma s’espera que l’aprovació del projecte de Llei de Residus i Sòls Contaminats de les Illes Balears per part del Parlament de les Illes Balears avanci aquest termini.\nAra l’Ajuntament està elaborant el Pla de Prevenció de Residus, que també incorporarà mesures per reduir i eliminar l’ús de les bosses de plàstic d’un sol ús. Tal i com ha declarat Neus Truyol “és molt important que totes les administracions públiques avancin en la mateixa línia, l’Ajuntament de Palma treballa amb els instruments legals i educatius que té al seu abast per avançar en l’eliminació de les bosses”.\nImpacte de les bosses de plàstic\nA Europa s’utilitzen anualment més de 100 mil milions de bosses i la majoria acaba en abocadors, incineradores o escampades en els ecosistemes. A més de danyar greument els ecosistemes marins.\nProduir aquestes bosses requereix cada any milions de barrils de petroli. A més tarden segles a degradar-se i són responsables, juntament amb altres escombraries, de la mort d’uns 100.000 mamífers marins cada any.\nAlgunes xifres ens poden donar la idea de la magnitud del problema ambiental, social i econòmic:\nDe mitjana, les bosses de plàstic s’utilitzen durant 12 minuts.\nEn canvi, necessita entre 100 i 500 anys per es degradar-se (segons el tipus de plàstic). Mentre, contamina i perjudica els ecosistemes i organismes vius.\nEl 80% dels residus presenta a la mar són plàstics. Greenpeace i el CSIC-CEAB ho han constatat a la Mediterrània amb la campanya #noplastic.\nAnimals com les tortugues i els cetacis les ingereixen perquè confonen les bosses amb el seu aliment (peixos, meduses, etc.). Els micro-plàstics també entren a la cadena alimentària dels peixos i passen d’una espècie a l’altra.\nCada minut s’utilitzen al món 1 milió de bosses de plàstic.\nDe mitjana, cada família utilitza anualment unes 500 bosses de plàstic, 40 cada mes.\nCada any, la UE consumeix 3’4 milions de tones de plàstic per a produir bosses, i moltes més són importades.\nEs calcula que de totes aquestes bosses només es recicla un 10%, la resta acaba als abocadors, incineradores o al medi natural.\nRepresenten un dels símbols més extrem dels productes d’usar i tirar. S’utilitza un recurs escàs i limitat per a la seva fabricació, el petroli, tenen una vida molt curta i esdevenen residus en qüestió de minuts.\nLes bosses de plàstic són barates de produir però restablir el medi ambient del seu impacte és caríssim.\nL’ús massiu de bosses de plàstic representa traslladar el problema del seu impacte i contaminació a les generacions futures, que patiran els problemes i caps dels beneficis d’aquest producte.\nSegons diversos estudis i enquestes, els ciutadans recolzen massivament la seva prohibició.


Préstec FLEXI Agro - BANC SABADELL\nEstà a: Empreses >Sector primari >Préstec FLEXI Agro\nUn préstec per al seu dia a dia, amb total flexibilitat de pagament\nAmb el Préstec FLEXI Agro podrà avançar la PAC i altres ajudes, finançar la prima d’Agroseguro1 o simplement pagar les despeses de la seva campanya. D’aquesta manera, disposarà de liquiditat segons les seves necessitats.\nFLEXI Agro és una resposta àgil a totes les seves necessitats de finançament per impulsar el seu negoci, sigui agrari, pesquer o ramader.\nS’adapta a les seves possibilitats de pagament, reals o estacionals.\nPot tornar el préstec en un termini màxim de 2 anys.\nAmortització flexible: mensual, trimestral, semestral, anual, anticipada o a venciment.\n(1) Assegurança amb la intermediació de BanSabadell Mediación, Operador de Banca-Seguros Vinculado del Grup Banc Sabadell, S.A., NIF A-03424223, amb domicili a l’av. Óscar Esplá, 37, 03007 Alacant. Inscrita en el Registre Mercantil d’Alacant i en el Registre Administratiu Especial de Mediadors d’Assegurances de la DGSFP amb la clau núm. OV-0004. Actua per a Caja de Seguros Reunidos, Compañía de Seguros y Reaseguros -CASER- i té subscrita una assegurança de responsabilitat civil d’acord amb la normativa de distribució d’assegurances i reassegurances privades vigent en cada moment.\nAgroseguro es una assegurança de Caja de Seguros Reunidos, Compañía de Seguros y Reaseguros -CASER-, amb NIF A28013050 i domicili a l’avinguda de Burgos, 109, 28050 Madrid, integrada a AGROSEGURO, Agrupación Española de Entidades Aseguradoras de los Seguros Agrarios Combinados, S.A., amb NIF A-28637304 i domicili al carrer Gobelas, 23, 28023 Madrid.\nPot consultar les entitats asseguradores amb les quals BanSabadell Mediación ha signat un contracte d’agència d’assegurances en el web www.bancsabadell.com/bsmediacion.


La policia suïssa busca els ‘Papers de Panamà’ a la seu de la UEFA\nLes forces de seguretat del país han entrat a l'edifici a la recerca de documents que involucrin l'organisme amb els 'Papers de Panamà'\nLa policia suïssa ha entrat, per sorpresa, a la seu de la UEFA a Nyon (Suïssa), a la recerca de documents que vinculin el màxim organisme del futbol europeu amb l’entramat de presumpta evasió fiscal a Panamà destapat el diumenge passat per diversos mitjans de comunicació.\nUn dels noms que va aparèixer als famosos ‘Papers de Panamà’, i vinculat plenament amb el bufet Mossack Fonseca, és el de l’actual president de la FIFA, l’italo-suís Gianni Infantino, qui va ser, fins fa dos mesos, secretari general de la UEFA.\nLa policia ha aparegut a la seu per demanar un contracte concret, precisament el que apareix als ‘Papers de Panamà’, el signat per la mateixa UEFA amb Cross trading/Teleamazonas l’any 2006, corresponent als drets de televisió del futbol. Gianni Infantino, per part seva, ha negat qualsevol delicte, ni mala gestió. El mateix president de la FIFA va oferir als cossos de seguretat qualsevol tipus d’ajut per aclarir les sospites.


Ondontòlegs solidaris | Bloc de la Biblioteca del Campus Bellvitge\nShrink O’Matic, la manera més fàcil i ràpida de retocar imatges »\nPublished 2 Desembre 2009\tActivitats Biblioteca , Art , Ètica , Campus Bellvitge , Exposicions , Odontologia , Projectes solidaris 4 Comments\nDes de divendres passat podeu veure a la Biblioteca del Campus de Bellvitge una mostra de fotografia on es recullen instants de l’acció solidària de diverses ONG en el camp de l’odontologia. Aquesta exposició parteix de la iniciativa de professors del nostre campus que col·laboren habitualment en organitzacions solidàries i està dedicada a la figura d’en Vicenç Ferrer.\nEn el seguit d’instantànies podem veure el fruit de l’atenció sanitària que han realitzat organitzacions com Dentalcoop al Senegal o a Barcelona, i una mostra de la ingent tasca que la Fundación Vicente Ferrer desenvolupa a l’Índia .\nCoincidint amb la mostra, la Biblioteca continua amb la recollida de fons, els beneficis de la qual aniran aquesta vegada a la Fundación Vicente Ferrer.\n4 Responses to “Ondontòlegs solidaris”\n1 Pep Morales 14 Octubre 2010 a les 4:27 pm\nBona tarda,em poso en contacte amb vostès per si fos posible alguna mena de col.laboració per part vostre per dur a terme una actuació a un poblat de Gàmbia ( Jali )en el que estem fent una serie de petits projectes,entre els que voldríem ajudar a tota la població i sobretot els nens a aprendre a tenir cura del seu estat bucal que es ara mateix molt i molt precari.\nBusquem algú que ens ajudi a aconseguir raspalls de dents per poder-los portar al pròxim viatge que farem allà a finals d’aquest any i així començar a habituar els nens a la higiene bucal que ara no tenen.\nGràcies per la vostre atenció,esperem la vostra resposta\n2 Biblioteca Campus Bellvitge 15 Octubre 2010 a les 10:01 am\nem primer lloc volem felicitar-te pel projecte i donar-te les gràcies per descobrir-nos-el.\nAquest és el bloc de la biblioteca del Campus de Bellvitge i nosaltres no podem donar cap resposta a la teva demanda.\nAixò no obstant, la traslladem al professorat del nostre campus que col·labora habitualment amb organitzacions solidàries.\n3 odontologiabebes 5 Desembre 2009 a les 2:03 pm\nNomés aclarir-vos que la inciativa de l´exposició neix des del professorat de la UB (no del alumnat) tot i que molts alumnes han participat en diferents campanyes solidàries.\nProfessora Master Odontopediatria\n4 Biblioteca Bellvitge 7 Desembre 2009 a les 9:07 am\nmoltes gràcies per l’aclariment Dra. Palma.


Andorra la Vella preveu tenir enllestit el parc de la Serradora de Santa Coloma abans de l'estiu - FÒRUM.ad\nAndorra la Vella preveu tenir enllestit el parc de la Serradora de Santa Coloma abans de l’estiu\nOn: 27/11/18 12:20\nEl comú d’Andorra la Vella té la intenció de posar en marxa abans de l’estiu de l’any que ve el parc de la Serradora a Santa Coloma, a tocar del riu. Constarà d’un skate parc, un circuit per a bicicletes i una zona de repòs. Així els ho ha explicat la cònsol major d’Andorra la Vella, Conxita Marsol, als integrants del Consell d’infants. De fet, millorar la zona d’skate parc del Parc Central havia estat una de les propostes del consell del curs passat i Marsol ha anunciat que no es renovarà sinó que se’n farà aquest de nou a Santa Coloma.\nAra com ara la corporació treballa en el disseny del projecte i de cara al mes de gener podrien adjudicar-se les obres, que poden tenir un cost aproximat de 200.000 euros. La voluntat és que aquest parc del riu tingui continuïtat, a mesura que els propietaris vagin cedint els terrenys. L’espai també conservarà els elements de l’antiga serradora per fer “memòria històrica del que era l’ofici”, ha remarcat Marsol.\nEl Consell d’infants que s’ha constituït aquest dimarts ha posat sobre la taula, majoritàriament, espais de joc coberts. De fet, l’any passat l’escola Janer ja en va proposar un i Marsol ha remarcat la necessitat que es concreti més aquest projecte. Aquest curs els alumnes del Janer tornen a demanar un espai de jocs per a infants i joves de 8 a 16 anys i volen fer-lo a la Comella. També volen un espai amb taules de tennis taula i jocs tradicionals els alumnes de l’escola francesa d’Andorra la Vella, i la seva proposta és fer-lo al Parc Central, segons explica l’alumne Sergi Sansa. Els estudiants de l’escola francesa de Santa Coloma demanen una biblioteca al poble per poder-hi anar a “fer els deures o llegir”, tal com ha explicat Abril Vinyal. Pel que fa als alumnes de l’escola andorrana de Santa Coloma, volen que l’eixamplament de la vorera fruit de les obres al carrer de davant l’escola, el que ells han anomenat una plaça, es decori i s’habiliti. A l’últim, els estudiants del Sant Ermengol proposen mesures perquè els carrils bici siguin més segurs.\nMarsol ha fet èmfasi en el fet que els infants demanin espais de jocs i ha recordat que “no és fàcil” trobar-los. De totes maneres, ha animat els alumnes a concretar més les seves propostes per mirar de trobar el lloc adient. També ha celebrat que els infants vulguin “una ciutat més neta i menys contaminada” ja que ha incidit que “és important” que estiguin conscienciats.\nPrevious Post: Dijous obre Ordino Arcalís\nNext Post: La guàrdia civil destrueix material explosiu a la Seu


el bloc de notes d'en toni: Romeu i Julieta Story\nL’Aula de Teatre presenta la mostra en públic del treball realitzat al llarg del curs 2014-2015: els tallers. Aquest any s’exhibeixen setze tallers de teatre i dansa contemporània, representats per un total de quinze grups formats per joves i adults, que es realitzen entre Can Gassol i el Teatre Monumental.\nEl grup del Taller d'integració teatral, dirigit per Jaume Amatller amb la col·laboració de Marta Hernàndez, presenta una versió lliure de l'obra Romeu i Julieta de William Shakespeare amb la participació dels alumnes de banda de l'Escola Municipal de Música de Mataró.\nLa història de l’amor, de l’amor etern i desitjable. Shakespeare ens parla de conviccions, d’esperança, de poder, de lluita i de la força de l’amor a la recerca de la bellesa, l’amistat i la fraternitat.\nL'Equip de Banda de l'Escola Municipal de Música de Mataró fa una revisió de la història d'amor, contradiccions i passions partint de l'imaginari dels clàssics Romeu i Julieta i West Side History, que el porta a les músiques de la tradició amercicana, des del swing dels 50 fins al funk dels 80.\nEtiquetas: tallers aula teatre mataró, teatre monumental


Miquel Porta Perales - El color fa la ciutat - Hänsel * i Gretel *\nPrimer, la mirada i la percepció. Després, el pensament i la paraula. Què es el primer que veu una persona quan observa fotografies d´una ciutat o contempla la seva imatge en una pantalla? Què és el primer que veu una persona quan arriba a una ciutat i deambula pels seus carrers? El color.\nEl color, segons que afirma la psicologia del color, d´Aristòtil a Eva Heller passant per Goethe, pot afavorir la percepció, definició i catalogació del que es veu. Fins i tot, pot modelar la conducta de qui observa.\nLa ciutat de Barcelona sempre s´ha preocupat pel seu color. Especialment, pel color de les seves façanes. Tant és així que, durant les últimes dècades, Barcelona ha estat capdavantera en matèria de regulació cromàtica.\nEl 1989 es va redactar el Pla de Color de Barcelona que, en el marc de la Campanya per la millora del paisatge urbà i el projecte de l´Àrea de Conservació de Barcelona, pretenia 1) sensibilitzar sobre la importància del color com a element primordial del paisatge urbà, 2) establir una carta de colors i les seves pautes d´utilització en el conjunt urbà, 3) recuperar el color en l´edificació històrica i 4) impulsar la redacció d´una normativa al respecte. Un parell de detalls sobre la filosofia del Pla dissenyat per EINA: 1) el color constitueix un element primordial en la percepció de l´arquitectura de la ciutat, i 2 ) s´han de mantenir els signes d´identitat cromàtica i fomentar-ne la seva protecció.\nEl Pla de Color de Barcelona ha donat els seus fruits. D´una banda, el Gabinet del Color (1989) creat per Joan Casadevall Serra que elabora estudis cromàtics i plans de color del centre històric de les ciutats, amb especial atenció a les façanes. D´altra banda, una normativa (Ordenança municipal dels usos del paisatge urbà de la ciutat de Barcelona, 1999 amb modificacions posteriors) que, entre d´altres qüestions, exigeix el respecte dels “colors originals” de les façanes amb el propòsit de recuperar i conservar la riquesa cromàtica de la ciutat tot entenent el “paisatge urbà com a dret col·lectiu”.\nPla de color de l’Eixample realitzat per Gabinet del ColorGabinet del Color\nTrenta anys després cal reconèixer que el Pla de Color de Barcelona ha estat fonamental en la recuperació i manteniment de la riquesa cromàtica històrica –de la identitat, si així es vol dir- de la ciutat de Barcelona. Avui, però, bo i respectant el Pla de Color en els edificis històrics que s´ho mereixin, s´ha d´anar més enllà a partir de la filosofia del Pla que considera el color com un element essencial de l´arquitectura de la ciutat y com un signe d´identitat.\nAvui, instal·lats en el segle XXI, els colors de la ciutat de Barcelona han d´anar més enllà de la Carta de Colors de l’Eixample o Ciutat Vella. Cromàticament parlant, als nous edificis –principalment els institucionals i el corporatius- se’ls hauria de pujar els colors a la façana. Tots els colors. La ciutat de Barcelona ha de inspirar-se –en parlàvem a l’inici d´aquestes línies- en la psicologia del color tot continuant l´obra de construccions ja existents com ara el Museu Blau d’Erzog & de Meuron, el Media-TIC de Enric Ruiz Geli, El Diagonal Zero Zero de Massip-Bosch, la Torre Mare Nostrum d’Enric Miralles i Benedetta Tagliabue o la Torre Glòries de Jean Nouvel. I, si viatgem per Europa, faríem bé de deturar-nos a Birmingham i Varsòvia per comprovar las combinacions de colors –primaris, secundaris, primaris purs, complementaris o contraris- i els efectes que produeixen gràcies a la il·luminació natural i artificial.\nUna ciutat que aposta decididament per la investigació, el desenvolupament i la innovació, que ha projectat el districte tecnològic 22@, i que és una smart city en marxa; una ciutat així, ha de tenir en compte el color en aquesta targeta de presentació que és l´arquitectura. Ha tenir en compte una psicologia del color –un ús del color- que afavoreixi la percepció d´una ciutat que és molt més que l´Eixample, Gaudí o el Palau de la Música.\nLa psicologia del color ens diu que els colors –sols o combinats- transmeten determinades sensacions –calidesa, fascinació, passió, naturalitat, ambigüitat, joventut, serenitat, harmonia, confiança, honestedat, poder o vulgaritat- que atorguen sentit i significat als edificis. També ens diu que alguns colors o combinacions de colors engresquen o cansen. I, també, que determinades activitats científiques, mèdiques, econòmiques, polítiques o socials són més visibles en funció del color que les envolta. El color crea identitat. El color atorga presència i existència.\nAlgú creu que és una casualitat que el aquari danès d´Amager sigui platejat? O que la façana de l´ateneu veneçolà de San Francisco estigui confeccionat amb plaques de colors catalogats com alegres i inclusius? O que la vila KBWW d’Utrecht cobreixi la façana amb panells marrons que protegeixen la intimitat? O que el Museu del Xocolata Nestlé de Toluca llueixi un vermell que genera espectacularitat i emoció? O que el Papalote Museo del Niño de Mèxic es cobreixi d´un blau que convida a la imaginació, la fantasia y la familiaritat? O que el Centre de Diseny Sharp d’Ontario arreplegui diversos colors amb la intenció d´aconseguir efectes òptics? O que la Casa Naranja de Córdoba (Argentina), seu de Naranja –empresa controlada pel Banco de Galicia de l´Argentina-, sigui de color taronja si tenim en compte que les seves targetes de crèdits –les que més circulen a l´Argentina- són d’aquest color? O que el Centre Pompidou de Málaga sigui d´allò més acolorit? Tinc color, aleshores existeixo.\nEl color no és únicament un element decoratiu. El color crida l´atenció i espera la resposta de l’observador. El color comunica. El color denota i connota. El color descriu. El color i el concepte s´associen. El color defineix i identifica. El color dóna personalitat. El color confereix sentit a la ciutat. El color fa ciutat.\nIldefons Cerdà, Antoni Gaudí, Josep Puig i Cadafalch, Josep Lluís Sert, Josep Torres Clavé, Josep Antoni Coderch o Oriol Bohigas –entre d´altres- han dibuixat –brillantment i a vegades en color- la Barcelona dels segles XIX i XX. Probablement, la Barcelona del segle XXI s´està dissenyant –en colors- en els edificis del Fòrum y en del districte tecnològic 22 @. Cal continuar la feina.\nDe la Història: durant l’Edat Mitjana, els colors dels vestits estaven regulats i dur un color impropi del teu estatus podia constituir un delicte amb la seva corresponent condemna. Avui, tot parafrasejant l’època medieval, es pot dir que la ciutat que no tingui els seus colors està condemnada a un futur incert. Una paràfrasi inconvenient? L’Edat Mitjana, una època fosca? Facin cas a Umberto Eco: durant l’Edat Mitjana “la bellesa es va associar a la llum i els colors vermells, blaus, daurats, platejats, blancs i verds” (La Edad Media (I): bárbaros, cristianos y musulmanes, 2016). Hauríem d’aprendre les lliçons de la Història.


Diari d'un Sommelier: Sumoll Rosat’13\nEl tipus de vi que per excel·lència te més amants o detractors, és el rosat. No hi ha terme mig per aquests tipus de productes, o t’agraden o no t’agraden. I és que la raó potser en l’estacionalitat de consum que tenen aquests tipus de vins, més centralitzada a les setmanes que dura l’estiu. Per això i perquè ens trobem a l’equador del mes de les vacances, avui us parlem d’un rosat de Sumoll.\nI és en aquest instant, que ens aturem per explicar dues coses. La primera, que els vins rosats també son una de les famílies de vins que trobem en el mercat. Fa dies, vàrem començar a explicar-les amb l’article del Guillamina’13 ( publicació del 27/07/2014), recordeu?.\nI la segona, per parlar de la varietat de raïm que és l’única protagonista en aquest vi rosat. Encara que el més conegut sigui el negre, de Sumoll també en podem trobar de Blanc.\nÉs una varietat rústica, autòctona del Penedès, tot i trobar-la en altres indrets de Catalunya com és el cas de la Conca de Barberà o fins i tot en altres DO de Tarragona com la Terra Alta o el Priorat.\nTe un gra allargat i és una de les varietats més resistents a la sequera molt delicada i de pell molt fina. El nom de Sumoll està relacionat amb el dialectal sumollar, amb el sentit de fer pansir o madurar. És per això que a banda de vins negres i rosats, també en trobem de dolços.\nSabem que en el món del vi hi ha un abans i un desprès, amb la fil·loxera de punt de inflexió, de que desprès d’aquesta plaga mai s’han tornat a utilitzar peus francs per els ceps.\nEl Sumoll, era una de les varietats més esteses abans i desprès de la plaga. Però amb l’entrada de varietats foranies és va anar arrancant i substituint per d’altres com el Cabernet Sauvignon, Merlot , Syrah o Chardonnay.\nLa seva presència antiga es manifesta també en el gran nombre de variants dialectals del nom: Sumoi, Chimoi, Saumoll, Somoi, Sumoy, Ximoll, Somoll,Ximoy o Xemoll, son d’altres noms que s’utilitzen per parlar del mateix raïm.\nTipus de vins: Vi Rosat\nPublicat per Unknown a 00:51\nLa Pell Saviesa'12


Centres Implicats: de desembre 2012\nFruits de la implicació de l'Escola Roser Capdevila\nPodeu consultar al web de l'Escola Roser Capdevila de Sant Joan Despí tots els resultats de la seva implicació.\nPublicat per Maria del Mar Lluelles Perera a 11:28 Cap comentari:\nImplica't amb una samarreta o una bossa solidària\nL'equip de La Tostadora acaba d'aportar a la Marató de TV3, en col·laboració amb el projecte Implica't, 564,59 euros corresponents a la venda de 97 articles de la botiga virtual.\nPublicat per Maria del Mar Lluelles Perera a 13:13 Cap comentari:\nImplicats amb abraçades solidàries\nEls alumnes de l'Escola El Margalló de Vilanova i la Geltrú s'impliquen amb el projecte, per ajudar a la Marató, donant abraçades solidàries.\nHan recollit 375,06 euros.\nPublicat per Maria del Mar Lluelles Perera a 2:42 Cap comentari:\nImplicats amb les manualitats\nDurant el mes de desembre tots els alumnes de l'Escola Sant Jordi de Puigverd de Lleida s'han implicat realitzant manualitats nadalenques per ajudar a la Marató de TV3.\nEns comenten: L'experiència ha estat molt satisfactòria ja que el valor solidari s'ha respirat en tot el procés.\nPublicat per Maria del Mar Lluelles Perera a 5:40 Cap comentari:\nMural gegant per la Marató\nEl diumenge dia 16, amb motiu de la Marató de TV3, l’AMPA de l’escola Frederic Mistral de l'Hospitalet de Llobregat va organitzar moltes activitats solidàries.\nEns expiquen: els alumnes van poder gaudir de moltes activitats: Taller de diables amb l’Skamot Diabòlic, de castellers amb la Colla Jove dels Castellers de l’Hospitalet, de tabals amb els Tabalers de Port. L’associació Rubicon va portar els seus jocs de taula i el Club Muntanyenc de l’Hospitalet va oferir un taller d’orientació amb brúixola. La botiga Entre dolços va el Joc va cedir unes galetes per vendre i el Mag Xurret va oferir un espectacle de màgia. Tot el matí va estar animat per la música del disc-jockey Dj de Jose. Els pares i mares de l’escola també van participar en el mercat de joguines de segona ma i en el taller de maquillatge. Gràcies a tots ells, l’assistència va superar totes les expectatives i es va aconseguir una recaptació de 1460, 62€ que es van destinar íntegrament al compte de la Marató.\nPublicat per Maria del Mar Lluelles Perera a 0:27 Cap comentari:\n1401 punts de llibre elaborats per l'Aula Hospitalària de Lleida\nL'Aula Hospitalària Dr. Antoni Cambrodí de Lleida ha realitzat una aportació a la Marató de 1401 euros per la venda de punts de llibre solidaris.\nMoltes gràcies a tot l'equip per la vostra implicació i enhorabona pels fantàstics resultats obtinguts!\nExposició del Projecte Implica't\nAvui, diumenge dia 16, l'equip del Projecte Implica't de Lleida ha presentat en una exposició tots els materials del projecte\nPublicat per Maria del Mar Lluelles Perera a 4:30 Cap comentari:\nImplica't amb un mercat Solidari\nEls alumnes de l'Escola Roser Capdevila de Sant Joan Despí s'impliquen amb les manualitats i organitzen un mercat solidari per ajudar a la Marató de TV3.\nPublicat per Maria del Mar Lluelles Perera a 7:01 Cap comentari:\nPresentació d'Implica't en la Jornada DIM\nLa Carme Barba i el Sebastià Capella han presentat el projecte Implica't en la Jornada DIM\nPublicat per Maria del Mar Lluelles Perera a 4:38 Cap comentari:\nUs esperem el dia de la Marató\nL'equip Implica't de Lleida us espera el dia de la Marató, diumenge 16 de desembre de 9 a 14 hores, a la sala de Videoconferències de l’Edifici Emblemàtic del Campus de Cappont de la UdL amb una exposició de tots els materials del projecte.\nCarrer Jaume II, 67 de Lleida\nUs animem a visitar-nos i a presentar-nos cadascuna de les vostres fantàstiques col·laboracions!\nPublicat per Maria del Mar Lluelles Perera a 7:24 Cap comentari:\nImplica't amb jocs de cartes i dossiers\nEls alumnes del cicle inicial de primària de l' escola Les Pinediques de Taradell s'impliquen en el joc de cartes de famílies de accions solidàries i en el dossier de trobar les paraules correctes.\nPublicat per Maria del Mar Lluelles Perera a 10:41 Cap comentari:\nPostals de Nadal, punts de llibre, polseres i activitats jclic\nEls alumnes de 5è de l'Escola La Creu de Torrefarrera han participat amb el Projecte Implica't realitzant el Jclic de la Marató i els alumnes de 6è fent postals de nadal, punts de llibre i polseres per posar-les a la venda el proper 14 de desembre.\nPublicat per Maria del Mar Lluelles Perera a 2:52 Cap comentari:\nImplica't amb una alimentació saludable\nEls alumnes de 1r cicle d'ESO de l'Institut Cal Gravat de Manresa s'impliquen amb la cacera del tresor Alimentació saludable realitzada amb l'aplicació Socrative que permet treballar-la indistintament amb portàtils, tauletes tàctils o mòbils.\nNo us perdeu aquest vídeo.\nPublicat per Maria del Mar Lluelles Perera a 6:41 Cap comentari:\nL'Institut Guindàvols de Lleida ciutat amb 600 alumnes de diversos ensenyaments (ESO, Batxillerat, Curs d'accés a CFGS, Cicles formatius de grau mitjà i superior) organitza el proper 14 de desembre una Xocolatada Solidària ("Jo Xocol·laboro") per esmorzar. Tothom podrà accedir-hi aportant 2,5 euros. Part de la recaptació obtinguda es destinarà a la Marató de TV3.\nPublicat per Maria del Mar Lluelles Perera a 4:58 Cap comentari:\nL' Imma Palahí ens regala amb imatges la seva experiència de superació d'un càncer de mama.\nMoltes gràcies Imma, de ben segur que amb el teu testimoni ajudaràs a moltes persones que pateixen una situació semblant. Ets una persona extraordinària i una gran amiga!\nRecorda sempre que tens tot el suport i estima de cadascun dels teus companys del Projecte Implica’t. Una abraçada gegant!\nLes paraules de la Imma:\n"Necessitava fer algun testimoniatge. Un treball personalitzat per a nens i nens i per adults. Donar una visió real, optimista, sensible de les emocions que passen pel cap quan una persona està fràgil."\nPublicat per Maria del Mar Lluelles Perera a 0:30 Cap comentari:\nUn pòster per a la Marató de TV3\nA l' EOI de Lleida s'impliquen amb el projecte subhastant pòsters que han comprat i exposat. L'objectiu és recollir diners per col·laborar amb la Marató de TV3.\nPublicat per Maria del Mar Lluelles Perera a 7:09 Cap comentari:\nImplica't amb un conte solidari\nTots els alumnes d’infantil i primer de primària de l'Escola Patufet de Barcelona van escoltar el conte Adalina, la fada sense ales representat pels companys de sisé.\nPublicat per Maria del Mar Lluelles Perera a 0:51 Cap comentari:\nActivitats d'ajuda del Projecte Implica't\nSeguiu les instruccions rebudes del departament d’activitats populars de la Marató de TV3\nPublicat per Maria del Mar Lluelles Perera a 7:27 Cap comentari:\nImplica't amb el cor\nRecull i comparteix les teves imatges més solidàries. Podeu utilitzar qualsevol d'aquestes aplicacions: Shape Collage, Loupe o Photovisi.\nPublicat per Maria del Mar Lluelles Perera a 2:59 Cap comentari:\nEls alumnes de 5è de primària de l'escola Roser Capdevila de Sant Joan Despí realitzen un treball d'investigació de les malalties a causa de l'aigua contaminada\nL'AMPA de l'escola Frederic Mistral de l'Hospitalet de Llobregat s'implica amb un mural gegant amb el lema "Tots amb la Marató" i amb un ampli ventall d'activitats.\nPublicat per Maria del Mar Lluelles Perera a 1:00 Cap comentari:\nFruits de la implicació de l'Escola Roser Capdevil...\n1401 punts de llibre elaborats per l'Aula Hospital...\nPostals de Nadal, punts de llibre, polseres i acti...


PAREM LA POR\n10 de gener de 2022 25 de novembre de 2021 per lorenzo_isapra\nHuí 25 de novembre celebrem el Dia internacional per a l’eliminació de la violència de gènere.\nMalauradament encara escoltem notícies sobre la violència cap a les dones. Històries que posen els pèls de punta i que ningú no hauria de sofrir-les. Dones paralitzades per la por, indefenses i anul·lades completament.\nCal prestar atenció perquè moltes de les actituds violentes vers les dones s’amaguen darrere de situacions quotidianes que, en un principi, ens poden semblar inofensives.\nDes de l’IES la Sènia reivindiquem aquesta lluita contra la violència masclista dins del nostre Projecte Pigmalió.\nDurant aquesta setmana, la nostra alumna Amanda Ferrando, en cada pati ens ha llegit el seu relat sobre la violència de gènere.\nMentres escoltaven l’alumnat ha anat dibuixant el que els suggeria i els feia sentir les paraules del relat. D’aquesta manera hem pogut extraure cada dia un dibuix diferent.\nAquest relat ha estat guanyador del concurs de relats curts contra la violència de gènere\nDes d’ací aprofitem per donar-li l’enhorabona a Amanda. Però, a més, donar-li les gràcies per donar-nos l’oportunitat de poder-la escoltar. Estem segurs que tots els que ho heu fet teníeu la pell de gallina tant per la seua sensibilitat com pel seu talent.\nAlcem la veu per demanar que no hi haja cap víctima més.\nCategories Pigmalió, Projectes, Revista, Revista_destacado Navegació per les entrades\nII Concurs de Còmics per la igualtat de gènere (inter AMPA Paiporta)\nGaudim del teatre en anglés.


Busqueu feina? Apunteu-vos al Curs d'ajudant de cambrer/a — Ajuntament de Premià de Dalt\nBusqueu feina? Apunteu-vos al Curs d'ajudant de cambrer/a\nBusqueu feina? Apunteu-vos al Curs d'ajudant de cambrer/a El curs s'adreça a totes les persones en atur que vulguin treballar en el sector de la restauració (restaurant, bar, cafeteria...). http://www.premiadedalt.cat/news/busquesprmd-ocupacio-premiadedalt-cat-feina-curs-dajudant-de-cambrer-a-a-partir-de-l11-de-febrer http://www.premiadedalt.cat/news/busquesprmd-ocupacio-premiadedalt-cat-feina-curs-dajudant-de-cambrer-a-a-partir-de-l11-de-febrer/@@download/image/ajudantcambrer2.jpg\nEl curs s'adreça a totes les persones en atur que vulguin treballar en el sector de la restauració (restaurant, bar, cafeteria...).\nDe l'11 de febrer al 14 d'abril té lloc el curs d'ajudant de cambrer/a per a persones aturades. Una accció vinculada al Pla de Barris per a combatre l'atur i que està subvencionada pel Servei d’Ocupació de Catalunya en el marc del projecte Treball als Barris i cofinançada pel Fons Social Europeu.\nAquest professional s’encarrega d’ajudar al cambrer en la preparació i servei d’àpats i begudes als diferents establiments d’hostaleria. Té funcions específiques depenent del tipus d’establiment on treballi (restaurant, bar, cafeteria...) i de la seva vinculació al servei de barra o de menjador.\nSón 205 hores (100 formació i 105 pràctiques), en horari de 9:15 a 13:15h en període formatiu ( de l’11 de febrer al 15 de març ) i en període de pràctiques (del 18 de març al 14 d’abril).\nUs heu d'inscriure al Servei Municipal d'Ocupació i Promoció Econòmica.\nDescarregueu-vos tota la informació fent clic a la imatge.